# โรงเรียนอ้อมน้อยโสภณชนูปถัมภ์
โรงเรียนอ้อมน้อยโสภณชนูปถัมภ์  (อักษรย่อ: อ.ส.ช. / O.S.C.) ก่อตั้งโดย พระครูโสภณธรรมสาคร เจ้าอาวาสวัดอ้อมน้อย จังหวัดสมุทรสาคร โดยจัดตั้งเป็นทางการในวันที่ 4 พฤศจิกายน พ.ศ. 2525 โดยมีนายสมปอง สุวรรณโฉม เป็นอาจารย์ใหญ่คนแรก เนื่องจากโรงเรียนอยู่ในความอุปถัมภ์ของพระครูโสภณธรรมสาครและประชาชนชาวตำบลอ้อมน้อยให้การอุปถัมภ์เป็นมงคลนามแก่โรงเรียนจึงขอใช้ชื่อโรงเรียนว่า "โรงเรียนอ้อมน้อยโสภณชนูปถัมภ์" และในปี พ.ศ. 2557 มีนักเรียน 1,600 คน 

 ประวัติโรงเรียน 
 การก่อตั้งโรงเรียน 
thumb|left|250px|อาคารเฉลิมพระเกียรติ ในปี พ.ศ. 2556
โรงเรียนอ้อมน้อยโสภณชนูปถัมภ์ จัดตั้งขึ้นเมื่อ พ.ศ. 2525 โดยพระครูโสภณธรรมสาคร เจ้าอาวาสวัดอ้อมน้อย จังหวัดสมุทรสาคร ซึ่งในขณะนั้นดำรงตำแหน่งเจ้าคณะอำเภอกระทุ่มแบน พร้อมด้วยกำนันผู้ใหญ่บ้านและประชาชนตำบลอ้อมน้อย ได้ยื่นเรื่องขอจัดตั้งโรงเรียนมัธยมศึกษา ต่อ ดร.เกษม ศิริสัมพันธ์ รัฐมนตรีว่าการกระทรวงศึกษาธิการ ในสมัยนั้นโดยขอจัดตั้งโรงเรียนในที่ธรณีสงฆ์ของวัดอ้อมน้อยซึ่งมีเนื้อที่ประมาณ 12 ไร่ กรมสามัญศึกษาอนุมัติให้เปิดเรียนตั้งแต่วันจันทร์ที่ 7 พฤษภาคม พ.ศ. 2525 โดยให้เป็นโรงเรียนสาขาของโรงเรียนกระทุ่มแบน "วิเศษสมุทคุณ" และประกาศจัดตั้งเป็นทางการในวันที่ 4 พฤศจิกายน พ.ศ. 2525 โดยมีนายสมปอง สุวรรณโฉม เป็นอาจารย์ใหญ่คนแรก เนื่องจากโรงเรียนอยู่ในความอุปถัมภ์ของพระครูโสภณธรรมสาครและประชาชนชาวตำบลอ้อมน้อยให้การอุปถัมภ์เป็นมงคลนามแก่โรงเรียนจึงขอใช้ชื่อโรงเรียนว่า "โรงเรียนอ้อมน้อยโสภณชนูปถัมภ์"

โรงเรียนอ้อมน้อยโสภณชนูปถัมภ์ เปิดทำการสอนในปีการศึกษา พ.ศ. 2525 รับนักเรียนชั้นมัธยมศึกษาปีที่ 1 จำนวน 2 ห้อง มีนักเรียนจำนวน 88 คน ครูอาจารย์จำนวน 5 คนเป็นโรงเรียนสหศึกษา ในปี พ.ศ. 2527 โรงเรียนได้รับงบประมาณจัดสร้างอาคารเรียนแบบ 318/30 เป็นอาคาร เรียน 3 ชั้น (อาคาร1) และอาคารโรงฝึกงาน แบบ 107/27 ในปี พ.ศ. 2528 โรงเรียนได้รับงบประมาณจัดสร้างอาคารโรงฝึกงานแบบ 107/27 เป็นอาคารฝึกงานหลังที่ 2 ในปี พ.ศ. 2529 โรงเรียนได้รับมอบ"พระศรีสมุทรสาครภูมิบาล" จากจังหวัดสมุทรสาครซึ่งเป็นพระพุทธรูปประจำสถานศึกษา เนื่องในมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตรเจริญพระชนมายุ ครบ 60 พรรษาในวันที่ 5 ธันวาคม พ.ศ. 2530 เพื่อเป็นหลักในการอบรมให้นักเรียนยึดมั่น ในพระศาสนาเป็นผู้มีศีลธรรมจรรยาอันดี ซึ่งตั้งประดิษฐานอยู่ที่ศาลาตะเคียนนุช ในปี พ.ศ. 2540 โรงเรียนได้รับงบประมาณก่อสร้างอาคารเรียนแบบพิเศษ 7 ชั้น และได้รับพระราชทานนามว่า "อาคารเฉลิมพระเกียรติ 6 รอบพระชนพรรษา" 

 ผู้อำนวยการโรงเรียน 
 ข้อมูลด้านการบริหาร 
 นับตั้งแต่ก่อตั้งโรงเรียนขึ้นใหม่มาจนถึงปัจจุบัน โรงเรียนอ้อมน้อยโสภณชนูปถัมภ์มีผู้อำนวยการ ในอดีตจนถึงปัจจุบัน ดังนี้
 ลำดับ  ชื่อ-สกุล เริ่มวาระ  สิ้นสุดวาระ 1 นายสมปอง สุวรรณโฉม พ.ศ. 2525  พ.ศ. 2535 2 นายแสงทอง ธัญญโกเศศสุข พ.ศ. 2535  พ.ศ. 2539 3 นายประโยชน์ โภคสมบัติ พ.ศ. 2539  พ.ศ. 2541 4 นางสาวสุปราณี ไกรวัตนุสสรณ์ พ.ศ. 2541  พ.ศ. 2545 5 นางลัดดาวัลย์ บางท่าไม้ พ.ศ. 2545  พ.ศ. 2549  6 นายบุญส่ง แป้นน้อย พ.ศ. 2549  พ.ศ. 2552 7 นายวัลลภ สุภิสิงห์ พ.ศ. 2552  พ.ศ. 2555 8 นายวินัย สิงห์ทอง พ.ศ. 2555  พ.ศ. 2556 9 นายนพพร สุขวงศ์ พ.ศ. 2555  พ.ศ.
255910นายพงศกร พูลสมบัติพ.ศ.
2561พ.ศ.
256511นางกรองแแก้ว พูลเพิ่มพันธ์พ.ศ.
2565ปัจจุบัน

 ข้อมูลอาคารเรียนและอาคารประกอบ 
 ข้อมูลอาคารเรียน 
ข้อมูลอาคารเรียนลำดับอาคารจำนวน 1อาคารเรียน 3 หลัง 2 โรงฝึกงาน 2 หลัง 3 เรือนประชาสัมพันธ์ 2 หลัง 4 ร้านสวัสดิการ 2 หลัง 5 ห้องน้ำ 4 หลัง 6 สนามฟุตบอล 1 สนาม 7 สนามบาสเก็ตบอล 1 สนาม 8 สนามวอลเลย์บอล 1 สนาม 9 โรงอาหาร 1 หลัง 10 อาคารห้องสมุด 1 หลัง 11 ห้องฟิตเนส 1 หลัง 12 อาคารอเนกประสงค์ 1 หลัง